সাল ১৯৭১। দেশের সকল মুক্তিযোদ্ধারা দিনরাত পাকিস্তানিদের বিরুদ্ধে লড়াই করে যাচ্ছেন। দেশমাতৃকাকে স্বাধীন করার লক্ষ্যে তাঁদের এই তীব্র ত্যাগ। খেয়ে না খেয়ে মুক্তিযোদ্ধারা ‘বাংলাদেশ’ নামক একটি রাষ্ট্রের জন্ম দেয়ার জন্য অকাতরে যুদ্ধ করেছেন। কেউ সম্মুখ যুদ্ধ করেছেন, কেউ মুক্তিযোদ্ধাদের রান্না করে খাইয়েছেন, কেউ বিনামূল্যে মুক্তিযোদ্ধাদের চুল কেটে দিয়েছেন, কেউ বিনা ভাড়ায় মুক্তিযোদ্ধাদের ঘাট পাড় করেছেন, কোনো কোনো মা তার একমাত্র সন্তানদের পিঠে হাত রেখে বলেছেন, ‘যা বাবা যুদ্ধে যা। দেশটা শত্রুমুক্ত কর’। কেউ আবার যুদ্ধদিনের সমস্ত ছবি সংগ্রহ করেছেন। এদের কারো অবদান অস্বীকার করার মতো নয়। এদের অগাধ ভালোবাসা ও অকৃত্রিম ত্যাগের কারণে আমরা ‘বাংলাদেশ’ পেয়েছি।